      ไปเที่ยวกลับมา ก็ขับรถหาร้านอาหารเพื่อแวะทาน ตอนนั้นเป็นช่วงค่ำๆ หาร้านยาก แล้วก็เป็นช่วงเทศกาลด้วย เห็นร้านนี้ใหญ่พอสมควร มีที่จอดรถสะดวกสบาย มีหลังคาไม่ต้องกลัวตากแดดเลย  ก็เลยขับรถเข้าไป ปรากฎว่า เฮ้ย ไม่ค่อยมีคนเลยอ่ะ มีนั่งอยู่สองคน ก็กำลังจะกลับรถออกไปเพราะไม่แน่ใจว่าร้านใกล้ปิดหรือเปล่า จังหวะนั้นก็มีลุงคนหนึ่งโบกมือให้เข้าไปในร้าน เราก็เห็นแก่ที่ลุงแกโบก ก็เลยจอดและเข้าไปทาน 
      พอเข้าไปในร้าน ลุงแกออกมาต้อนรับ แทบจะอุ้มเข้าร้าน หน้าตายิ้มแย้มแจ่มใส แกน่าจะเป็นเจ้าของร้าน คืออาหารอร่อยหรือเปล่าไม่รู้แค่ได้ใจไปครึ่งหนึ่งแล้ว แกก็เชิญเข้าไปในห้องแอร์  แนะนำเมนูของร้าน เราก็สั่งไป 4 อย่าง อาหารก็อร่อย ใช้ได้นะ แล้วก็แต่ละจานค่อนข้างจานใหญ่นะ เพราะเราทานไม่หมด จนต้องห่อกลับบ้านราคาก็รับได้ ปกติร้านริมทางแบบนี้ราคาจะสูง แต่ร้านนี้ถือว่าราคาปกติ ระหว่างที่นั่งทานแกก็จะเวียนมาดูมาขาดเหลืออะไร พอทานใกล้หมดก็มาแนะนำว่ามีของหวานอะไรบ้าง คือประทับใจความเอาใจใส่ ดูแล้วรู้สึกว่าเขาอยากขาย อยากให้บริการ
       อาหารที่เราชอบก็ ผัดเผ็ดซี่โครงอ่อน คือเราเป็นคนชอบทานเครื่องเทศ กลิ่นมันแรงได้ใจเรามาก แล้วก็เผ็ดสุดๆ ทานกะข้าวสวยร้อนๆ ฟินมาก ลำไส้แทบพัง 
       แต่แม่เราและคนอื่น ๆ ชอบปลาช่อนแป๊ะซะ รสชาติออกหวานๆ นิด ๆ 
     สรุป ชอบค่ะ